Md Alun Michael oo ah Gudoomiyaha Guddida Saaxiibada Somailand ee Baarlamaanka Ingiriiska, ayaa ugu horeyntiiba ereyo kooban oo soo dhawayn ah halkaasi ka soo jeediyay isago xusey in Madaxweyna Siilaanyo yahay saaxiib weyn oo muddo badan ay is yaqaaneen, sidaa daraadeedna uu si aada ugu faraxsan yahay booqashada madaxweynuhu ku yimid dalkan Boqortooyada Ingiriiska kuna bogaadinayo doorashadii xorta ahayd ee lagu soo doortay.
Madaxweyne Rayaale oo kulankaas ka hadlay ayaa ugu horayn waxa uu sheegay in masuuliyiinta aan fursada u helin kulankan inay cabashadooda ka hadlaan ay qoraal ahaan ku soo gudbiyaan, isaga oo intaasi ku daray in cabashada ay soo jeediyeen masuuliyiinta laamaha dawlada ee gobolka saaxil ay ka wada hadli doonaan marka uu tago Hargeysa madaxda Wasaaradahooda, wixii suurto gal ahna isku deyi doonaan in wax laga qabto oo ay hawshooda sii laban laabaan.